
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 14C/31/2024 3824202575 20. 06. 2024 Mgr. Štefan Fedor ECLI:SK:OSPD:2024:3824202575.2
Uznesenie Okresný súd Prievidza v právnej veci žalobcu: A. B., nar. X.X.XXXX, trvale bytom C. D. XXX/XX, E., proti žalovanej: F. B., nar. XX.X.XXXX, trvale bytom F. XXX/XX, E., o vyporiadanie bezpodielového spoluvlastníctva manželov po rozvode, takto rozhodol: Súd odmieta podanie žalobcu doručené súdu dňa 9.5.2024. odôvodnenie: 1. Žalobca sa žalobou podanou osobne na tunajšom súde dňa 9.5.2024 domáhal vyporiadania bezpodielového spoluvlastníctva manželov po rozvode, avšak toto podanie neobsahuje všetky náležitosti žaloby podľa § 132 zákona č. 160/2015 Z.z. Civilný sporový poriadok (ďalej len „CSP“). 2. Uznesením č.k. 14C/31/2024-9 zo dňa 21.5.2024 súd vyzval žalobcu, aby svoje podanie doplnil v lehote 10 dní od doručenia uznesenia a poučil ho aj o spôsobe doplnenia. Uznesenie bolo žalobcovi doručené dňa 29.5.2024. 3. Podanie nebolo v lehote 10 dní doplnené. 4. Podľa § 129 ods. 3 CSP ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 5. Keďže žalobca v žalobe neuviedol, aké všetky veci patria do bezpodielového spoluvlastníctva manželov, aká je ich zostatková hodnota, ako navrhuje vyporiadať bezpodielové spoluvlastníctvo manželov a neboli predložené žiadne listinné dôkazy k veciam patriacim do bezpodielového spoluvlastníctva manželov, toto podanie nespĺňa náležitosti riadnej žaloby o vyporiadanie bezpodielového spoluvlastníctva manželov po rozvode. Nakoľko podanie žalobcu nebolo doplnené a pre tento nedostatok nie je možné v konaní pokračovať, súd podanie žalobcu odmietol. Poučenie: Proti tomuto uzneseniu možno podať odvolanie do 15 dní odo dňa jeho doručenia. Odvolanie sa podáva na Okresnom súde Prievidza v troch vyhotoveniach. O odvolaní rozhodne Krajský súd v Trenčíne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824202575.2 (dáta aktuálne k 2. 11. 2026). Záväzné je znenie zverejnené súdom.




